Document ID: 31999D0278

Nõukogu otsus,
9. märts 1999,
mis käsitleb protokolli sõlmimist, millega kohandatakse Euroopa ühenduste ja nende liikmesriikide ning Bulgaaria Vabariigi vahelise assotsiatsiooni loomist käsitleva Euroopa lepingu kaubandusaspekte, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ja põllumajandusläbirääkimiste Uruguay vooru tulemusi, sealhulgas kehtiva sooduskorra täiendusi
(1999/278/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega,
võttes arvesse komisjoni ettepanekut
ning arvestades, et:
protokoll, millega kohandatakse ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahelise assotsiatsiooni loomist käsitleva Euroopa lepingu kaubandusaspekte, tuleks kinnitada selleks, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ja põllumajandusläbirääkimiste Uruguay vooru tulemusi, sealhulgas kehtiva sooduskorra täiendusi;
komisjonil peaks olema õigus võtta meetmeid protokolli rakendamiseks eelkõige põllumajanduse põhitoodete ja töödeldud põllumajandustoodete osas;
määrus (EÜ) nr 1595/97 [1] ja määrus (EÜ) nr 656/98 [2] on põhjustanud vastavalt põllumajanduse põhisaadusi ja töödeldud põllumajandustooteid käsitlevate protokolli teatavate sätete enneaegse rakendamise; seetõttu peab võtma asjakohased meetmed, et tagada sujuv üleminek nende määruste alusel kohaldatavalt sooduskorralt protokollis ettenähtud sooduskorrale;
Euroopa Ühenduse ja Bulgaaria Vabariigi vahelist Euroopa lepingu lisaprotokolli tekstiiltoodetega kauplemise kohta muudeti viimati otsusega 96/225/EÜ, [3]
ON VASTU VÕTNUD JÄRGMISE OTSUSE:
Artikkel 1
Protokoll, millega kohandatakse ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahelise assotsiatsiooni loomist käsitleva Euroopa lepingu kaubandusaspekte, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ja põllumajandusläbirääkimiste Uruguay vooru tulemusi, sealhulgas kehtiva sooduskorra täiendusi, kiidetakse ühenduse nimel heaks.
Protokolli tekst on lisatud käesolevale otsusele.
Artikkel 2
1. Komisjon võtab vastu käesoleva otsuse üksikasjalikud rakenduseeskirjad määruse (EMÜ) nr 1766/92 [4] artiklis 23 või vajaduse korral muudes turu ühist korraldust käsitlevate määruste, määruse (EÜ) nr 3448/93 [5] või määruse (EÜ) nr 3066/95 [6] vastavates sätetes ettenähtud korras.
2. Käesoleva otsuse jõustumisel loetakse, et nende eeskirjade suhtes, mille komisjon võtab vastu vastavalt määruse (EÜ) nr 3066/95 artiklile 8 ja määrusele (EÜ) nr 656/98 protokolliga hõlmatud soodustuste rakendamiseks, kohaldatakse lõiget 1.
Artikkel 3
Nõukogu eesistuja esitab ühenduse nimel protokolli artiklis 6 ettenähtud teatise.
Brüssel, 9. märts 1999

Labels: 3
15
18